മൊബൈല് ഫോണ് തട്ടിപ്പുകള് പെരുകുന്നു ഫോണിലൂടെ പണം തട്ടാന് ശ്രമിച്ച സംഘത്തിന് തല വെച്ചുകൊടുക്കാതെ വ്യോമസേന മുന് ഉദ്യോഗസ്ഥനായ അഭിഭാഷകന് കൊല്ലം: മൊബൈല് ഫോണ് തട്ടിപ്പു നടത്തി പണം തട്ടാന് നടത്തിയ ശ്രമം നടക്കാതെ വന്നപ്പോപോള് ആ വ്യക്തിയെ സമൂഹമാധ്യമങ്ങളിലൂടെ അപമാനിക്കാന് ശ്രമം. വ്യോമസേന മുന് ഉദ്യോഗസ്ഥനും അഭിഭാഷകനുമായ ശൂരനാട് തെക്കേഭാഗത്ത് വീട്ടില് ജോര്ജ് വര്ഗീസ് 70 സംങവത്തിന് ഇരയായത്. മൊബൈല് ഫോണ് വഴി അക്കൗണ്ട് വിവരങ്ങള് ചോര്ത്തിയെടുക്കാനുള്ള ശ്രമം പരാജയപ്പെട്ടതോടെ വാശി കയറിയ തട്ടിപ്പ്കാര് ജോര്ജ് വര്ഗീസിന്റെ വാട്സ് ആപ്പ് ഹാക്ക് ചെയ്യുകയും കുടുംബാംഗങ്ങളും സുഹൃത്തുക്കളും ഉള്പ്പെടെയുള്ളവരുടെ നമ്ബരിലേക്ക് അശ്ലീലസന്ദേശങ്ങള് അയക്കുകയും ചെയ്തു. സംഭവത്തില് കൊല്ലം വെസ്റ്റ് പൊലീസ് സ്റ്റേഷനില് പരാതി നല്കിയിട്ടുണ്ട്. കെവൈസി സംബന്ധിച്ച പ്രശ്നം മൂലം അക്കൗണ്ട് ബ്ലോക്ക് ആയെന്ന സന്ദേശം വന്നതോടെയാണ് സംഭവങ്ങള്ക്ക് തുടക്കം കുറിക്കുന്നത്. ഇതിനു പിന്നാലെ ഫോണ് കോളുകളായി, ബാങ്ക് അക്കൗണ്ട് നമ്ബര് പറയാന് പറഞ്ഞപ്പോള് പാസ്ബുക്കുമായി തന്റെ ഒരു സ്റ്റാഫിനെ ബാങ്ക് ശാഖയിലേക്കു വിടാമെന്നു തോമസ് പറഞ്ഞു. എന്നാല് തട്ടിപ്പ് സംഘത്തിന് അത് സമ്മതമായിരുന്നില്ല. തട്ടിപ്പുകാര് സംസാരിക്കുന്നത് ഇംഗ്ലിഷ് ആണെങ്കിലും ഉത്തരേന്ത്യന് ഗ്രാമീണശൈലിയിലാണെന്ന് തിരിച്ചറിഞ്ഞതോടെ തട്ടിപ്പു നടത്താനാണ് ശ്രമമെന്ന് ജോര്ജ് വര്ഗീസിന് ബോധ്യപ്പെട്ടു. ഫോണ് വച്ച് ഏതാനും മിനിറ്റുകള്ക്കു ശേഷം തന്നെ സുഹൃത്തുക്കുള്ക്കും ബന്ധുക്കള്ക്കുമെല്ലാം ജോര്ജ് വര്ഗീസിന്റെ ഫോണ് നമ്ബറില് നിന്ന് വാട്ട്സാപ്പില് അശ്ലീലചിത്രങ്ങള് വന്നു സെന്റ് ആയി തുടങ്ങി. സുഹൃത്തുക്കളില് ചിലര് വിളിച്ച് അവരുടെ ഫോണില് പത്തോളം അശ്ലീലചിത്രങ്ങള് വന്നതായി പറയുമ്ബോഴാണ് വിവരം അറിയുന്നത്. പലരും തെറ്റിദ്ധരിച്ച് പല ഗ്രൂപ്പുകളില് നിന്നും ജോര്ജ് വര്ഗീസിനെ പുറത്താക്കുകയും ചെയ്തു. അഭിഭാഷകരുടെ ഗ്രൂപ്പിലും ഫാമിലി ഗ്രൂപ്പിലും സന്ദേശങ്ങള് എത്തി. തുടര്ന്നാണ് പൊലീസ് സ്റ്റേഷനില് പരാതി നല്കിയത്. സുഹൃത്തുക്കള് നടത്തുന്ന അനാഥാലയത്തിന്റെ ചെലവുകള്ക്കുവേണ്ടിയുള്ള അക്കൗണ്ടില് നിന്നാണ് പണം തട്ടാന് ശ്രമമുണ്ടായത്. Tags